2083101 Solicitude de praza no centro de día do Centro Príncipe Felipe\nAo abeiro do disposto na Lei 13/2008, do 3 de decembro, de servizos sociais de Galicia (DOG 18/12/2008), e mais no Decreto 329/2005, de 28 xullo, (DOG 16/8/2005) polo que se regulan os centros de menores e os centros de atención á infancia, a Deputación de Pontevedra conta no Centro Príncipe Felipe (CPF) cun centro de día. Este servizo de acollemento residencial diúrno procura preservar e potenciar a integración familiar natural como primeiro e principal recurso de protección, ademais de garantir as necesidades básicas, e establece como obxectivos:\nFavorecer os procesos de integración tanto a nivel individual como grupal.\nPromover nas menores e nos menores o cambio de actitudes e condutas para interiorizar hábitos que permitan a súa eficaz incorporación social.\nAsesorar e orientar a menores e familias que o soliciten sobre problemas ou necesidades concretas.\nProporcionar estratexias e recursos persoais para o afrontamento de situacións problemáticas e/ou de risco social orixinadas en diversos factores.\nGarantir para as persoas menores unhas axeitadas condicións de saúde, hixiene e nutrición.\nContribuír a evitar o absentismo escolar, colaborar coas familias na capacidade de protección e de educación.\nContribuír á capacitación das persoas menores para a elección libre e progresiva entre diversas opcións que a vida actual ofrece.\nFacilitar a apertura das e dos menores cara aos demais e contribuír a unha relación positiva coa súa contorna, así como garantir o cumprimento dos obxectivos marcados polos diferentes centros residenciais.\nEste procedemento regula o proceso de admisión no réxime de atención de día nos centros de acollemento de Príncipe Felipe.\nUnidade administrativa responsable: Centro Príncipe Felipe\nPrazos para o seu inicio e finalización: Do 29 de abril de 2021 ata o 12 de maio de 2021\nSerán requisitos imprescindibles para ser adxudicataria ou adxudicatario da praza:\nQue a persoa menor para a que se solicita praza estea empadroada nalgún dos concellos da provincia de Pontevedra.\nQue a persoa menor para a que se solicita praza proceda de familias que, debido a dificultades específicas de carácter económico-social, necesiten dun apoio diario e puntual para completar a formación e a atención das súas fillas e fillos.\nQue a persoa menor para a que se solicita praza cumpra as seguintes condicións de idade:\nTer como mínimo 4 meses no momento do ingreso\nSer menor de 16 anos no momento do ingreso\nO límite máximo de idade establecido no punto anterior poderá flexibilizarse, ampliándoo ata os 18 anos, nos casos de renovación, para os efectos de remate de estudos iniciados ou de formación laboral, sempre que a valoración efectuada polo equipo da unidade onde residiu a persoa menor con anterioridade sexa positiva. Esta flexibilización da idade máxima de admisión terá sempre carácter excepcional, unicamente lles afectará ás persoas que xa ocuparon unha praza na anterior convocatoria e estará condicionada á valoración positiva por parte do equipo de atención.\nAs persoas interesadas deberán achegar coa solicitude a seguinte documentación, segundo corresponda:\nOBRIGATORIA PARA TODAS AS SOLICITUDES\nRelación das persoas integrantes da unidade familiar e comprobación de datos (Anexo I)\nCopia cotexada do libro de familia\nCopia da certificación de retencións e ingresos a conta correspondentes o ano 2018 emitido pola Administración Tributaria, para os efectos da valoración da solicitude segundo o previsto na base duodécima, onde se determina se a atención é de carácter básico ou integral\nCertificado de inscrición no Rexistro de Parellas de Feito de Galicia, no caso de que sexa de aplicación\nOUTRA DOCUMENTACIÓN COMPLENTARIA SEGUNDO O CASO\nAcreditación de familia monoparental\nCertificado acreditativo de discapacidade\nCertificado médico no caso de enfermidades crónicas ou outras afeccións da unidade familiar ou, de ser o caso, informe dos servizos sociais acreditativo de dependencias\nInforme da unidade de saúde mental sobre o/a menor\nXustificacións de pensións (xubilación, invalidez, viuvez, non contributivas, etc.)\nXustificación de prestacións sociais (RISGA, integración familiar, subsidios, axuda de emerxencia social, prestación por filla/o a cargo, axudas a inmigrantes retornados, etc.)\nAs solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra, https://sede.depo.gal que unha vez cuberto xerará a solicitude en PDF que deberá ser gardada para a súa presentación electrónica na sede electrónica.\nOpcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible a través da Sede electrónica da Deputación de Pontevedra.\nLei 13/2008, do 3 de decembro, de servizos sociais de Galicia\nDecreto 329/2005, de 28 xullo, polo que se regulan os centros de menores e os centros de atención á infancia\nFase de Solicitude ano 2021. Anexos para solicitude de praza no centro de día do Centro Príncipe Felipe


Noiva - Wikipedia, a enciclopedia libre\nNoiva, no seu contexto xeral, está referido a unha muller que está involucrada nunha relación romántica. O equivalente masculino é noivo. A palabra provén do latín nova (nova) ao utilizarse na expresión nova nupta (recentemente casada). Aos poucos foise deixando de usar a segunda palabra nupta e modificándose a primeira ata chegar a noiva.\nNoiva na súa voda.\nOrixinalmente o uso da palabra implicaba que a relación estaba dirixida ao matrimonio, con todo, o seu significado actual é moito máis amplo, incluíndo outro tipo de relacións, as homosexuais inclusive. Úsase nas relacións entre adolescentes, entre mozos maiores de idade, para referirse a unha parella nunha relación exclusivamente sexual ou en relacións en que a parella comparte unha vivenda sen estar casados. O uso desta palabra non implica en ningún caso que a relación estea dirixida ao matrimonio obrigatoriamente.\nO día da voda, á muller que casa refíreselle tamén como a noiva, durante todo o día aínda cando a voda xa se realizou.\nA palabra noiva é algo diferente da súa máis frecuente tradución do inglés girlfriend, xa que tamén traduce ao termo bride. O primeiro concepto pódese chegar a usar entre dúas mozas que non teñan unha relación sexual ou romántica. Tamén pasan a ser girlfriend e boyfriend, sen necesidade dunha declaración. Ademais, tiña no pasado a connotación dunha relación ilícita, mentres que bride denotaba orixinalmente a máis seria das relacións. Co concepto bride establécese que a relación acabará en voda nun momento próximo. O día da voda á noiva chamáselle bride.\nTraído desde "https://gl.wikipedia.org/w/index.php?title=Noiva&oldid=4803900"\nÚltima edición o 17 de xullo de 2018 ás 17:09\nA última edición desta páxina foi o 17 de xullo de 2018 ás 17:09.


local Compostela Aberta lixo\nCompostela Aberta instou ao Goberno local, e máis en concreto á concelleira de Medio Ambiente, a informar no Pleno das características dos pregos cos que tén previsto sacar a licitación o servizo de recollida do lixo e limpeza viaria. O grupo municipal de CA lembra que este servizo, un dos que supón un maior custo económico para o Concello, está a funcionar cunha orde de continuidade e sen contrato, malia a que no pasado mandato quedaran elaborados os pregos técnicos e lanzada unha consulta ao mercado.\nTendo en conta que no pasado mandato quedaron elaborados uns pregos para a licitación do servizo e tamén se iniciara un procedemento de consulta ao mercado, Compostela Aberta pídelle á concelleira de Medio Ambiente que aclare no Pleno “que modificacións se fixeron nos pregos que xa estaban redactados que xustifiquen o atraso no inicio desta licitación e a necesidade de recorrer á figura da orde de continuidade, tan criticada polo PSOE cando estaba na oposición”. En concreto, o grupo municipal de CA pídelle a Mila Castro que explique “que previsións tén o Goberno para o tratamento dos residuos orgánicos, e se hai algunha variación con respecto ao contemplado nos pregos elaborados no pasado mandato: a instalación dun mínimo de 240 illas de compostaxe comunitaria na zona urbana, e o reparto de ata 1.600 composteiros domiciliarios na zona rural; así como a dotación decolectores específicos para orgánico nos puntos onde os composteiros non foran viables”. De igual maneira, Compostela Aberta demanda información sobre os plans para a recollida do lixo na cidade histórica, “onde o Goberno de CA prevía un modelo propio baseado na instalación de illas completas de cinco colectores no perímetro da zona vella, colectores de quita e pón no interior da améndoa, e recollida porta a porta de todas as fraccións de lixo nos establecementos hostaleiros e comerciais”.\nCompostela Aberta demanda información sobre os pregos do contrato de recollida do lixo e limpeza viaria coincidindo co Día Mundial do Medio Ambiente, que se celebrou este 5 de xuño. O grupo municipal de CA lembra que “os concellos teñen un papel fundamental para afrontar a realidade do cambio climático, e a crise da Covid-19 está facendo máis evidente que as administracións públicas deben apostar por un modelo ecosocial”. Nesa liña, Compostela Aberta pídelle ao Goberno local que se implique “para poñer en marcha medidas que aposten pola soberanía alimentaria, a naturalización da cidade, a creación de espazos urbanos amables e coidadores da diversidade; e a redución de gases de efecto invernadoiro apostando por enerxías renovables, pola redución do tráfico en vehículos privados”.


Vimianzo empapouse da historia da Translatio de Cereixo - Vimianzo - Que pasa na costa\npatrimonio turismo cereixo camiño translatio\nVisitando a Translatio de Cereixo\nDespois do espectacular éxito das xornadas do Territorio Vákner, esta fin de semana veu a luz outro dos proxectos polos que aposta o programa O Teo Xacobeo. A posta en valor da Translatio de Cereixo, a iconografía en pedra máis antiga que se coñece, pode que non teña a forza da besta medieval, pero ten unha singularidade digna de recuperar.\nTres partes do proxecto\nO proxecto está enfocado en partes: unha parte dedicada á investigación e a reprodución en 3D da imaxe da Translatio; outra parte para facer un Simposio para poñer coñecementos enriba da mesa, que se desenvolveu esta fin de semana; e unha terceira parte de comunicación e divulgación, a través da web municipal, das visitas escolares e dunha exposición moi especial.\nO simposio tivo unha boa acollida entre veciñanza e xentes de toda a provincia que quixeron coñecer a historia polo miúdo. O venres pla tarde estivo dedicado a facer unha visita guiada pola Translatio, cun experto de Padrón, o templo do Translario, e con Xosé María Lema Suárez, do Seminario de Estudos Comarcais da Costa da Morte.\nO sábado houbo dous paneis, un de aproveitamento turístico dos Camiños; e outro sobre o rexurdimento do Camiño a Fisterra-Muxía, a Vía Mariana e o Camiño a Muxía por Brandomil. Ficaron satisfeitos coa participación.\nE pola tarde, visita guiada a Cereixo, da man de Ángel Arcay, o técnico de turismo de Vimianzo.\nA Translatio de Cereixo toma o relevo do Vákner.


Comezan as Andainas "Coñece a Costa da Morte" - Concello de Cee\nAs distancias das rutas poderán variar entre os 10 e os 15 quilómetros.\nA organización poderá modificar o percorrido previsto se o estima oportuno.\nAs andainas comezarán ás 10:00 am e rematarán entre as 13:00 e as 14:00 pm, dependendo do traxecto.\nPara participar no prgrama de andainas debes inscribirte no teu concello.\nPoderán participar nenos a partir dos 7 anos, acompañados dun adulto responsable (ata 16 anos) e os pais deberán asinar unha autorización.\nO prazo de incrición rematará o xoves previo á realización da actividade.\nTodos os participantes estarán cubertos por un seguro de accidente.\nCada concello fretará un autobús para o desprazamento dos participantes, sempre que haxa un mínimo de 15 inscritos. en caso contrario os participantes deberán desprazarse pola súa conta ata o punto de partida.\nEn Cee, a inscrición debe realizarse no Servizo de deportes do Concello de Cee ou ben a través do seu teléfono 981745100 (ext. 3), no correo electrónico deportes@concellocee.es ou por whatsapp no 687690982.\nCategorías Deportes, Sin categoría Etiquetas Andainas, Costa da Morte, deporte, medio ambiente Navegación de artigos\nANUNCIO: auditoría enerxética no Concello de Cee


Piden a dimisión do secretario de Jácome por comentarios machistas e homófobos en redes sociais\nRedacción | Mércores, 3 de Xullo de 2019, 18:20\nARCHIVADO EN | Ourense Galicia Jácome Democracia Ourensana DO\nO grupo municipal socialista esixe "a dimisión inmediata" do representante público e o alcalde auriense pediu desculpas polo que considera "un comentario non procedente" do seu secretario, Félix Álvarez.\nCaptura da publicación, máis tarde borrada, do secretario de Jácome\nO alcalde de Ourense, Gonzalo Pérez Jácome, pediu desculpas este mércores por un comentario "non procedente" do seu secretario, Félix Álvarez, en redes sociais. A desculpa chega despois de que o grupo municipal socialista, mediante comunicado, pedise a "dimisión inmediata" do cargo público por verter "comentarios machistas e homófobos".\nA publicación, realizada na mañá deste mércores no perfil persoal de Félix Álvarez, xa foi borrada. O rexedor ourensán ha valorado que "se trata dun comentario desafortunado nun contexto informal".\nPola súa banda, o portavoz socialista, Rafael Rodríguez Villarino, cualificou de "indignantes este tipo de comentarios do asesor do alcalde" e cualificou como "acto de total covardía para tapar as vergoñas" á posterior retirada da publicación.\nDesde o PSdeG-PSOE censuraron por "inaceptables" este tipo de actitudes e consideráronas unha "constante" entre os representantes públicos do grupo de goberno local de Democracia Ourensá. Con todo, o líder da formación, Jácome afirmou que "son comentarios totalmente individuais e nada máis".\nDúas mortes por coronavirus en Italia acenden todas as alarmas en Europa\nCiclista de 61 anos ferido de gravidade ao chocar cunha furgoneta en Valga\nO PPdeG perde a maioría segundo unha sondaxe do PSOE (le todas as enquisas electorais do #5A en Galicia)\nA nova subida das pensións garantirá que os xubilados non perderán poder adquisitivo


Mos celebra a segunda sesión da Mesa de Saúde - Si Radio de Galicia\nTratáronse temas como a alimentación saudable e primeiros auxilios na escola, educación sexual e discapacidade, e a rehabilitación do solo pélvico.\nMos celebrou a 2ª sesión ordinaria da “Mesa Coordinadora dos Programas Municipais de Saúde” (Mesa creada e constituída en marzo do ano pasado) no salón de actos da Axencia de Colocación, coa asistencia da concelleira de Política Social e Igualdade e Participación Cidadá, Sara Cebreiro, e a de Educación, Julia Loueiro.\nNo orde do día abordouse a probación da acta anterior, a avaliación dos talleres almorzos saudables na escola, a exposición do taller de “primeiros auxilios na escola” dirixido ao profesorado, a elaboración dunha intervención comunitaria para dar resposta a necesidade detectada no Centro Residencial Ocupacional Escravas da Virxe Dolorosa de Mos, a necesidade detectada no centro de saúde, sobre a prevención e rehabilitación do suelo pélvico e rematouse coa rolda de rogos e suxestións por parte dos participantes da mesa.\nComo se dixo, os temas tratados na sesión de hoxe foron a avaliación do taller almorzos saudables na escola: exposición das conclusións do taller, establecer planificación do curso 2021/2022, introducir hábitos saudables de hixiene bucodental, suxerencias da mesa. A exposición do taller “primeiros auxilios na escola” dirixido ao profesorado. Dar a coñecer o material e o método empregado e avaliación dunha pilotaxe que levou a cabo nun colexio doutra zona de saúde. A elaboración dunha intervención comunitaria para dar resposta a unha necesidade detectada relativa á educación sexual dirixida a un grupo de mulleres do Centro Residencia Ocupacional Escravas Virxe Dolorosa de Mos para o que se crearon grupos de traballo.\nTamén se abordou a necesidade detectada polo equipo do centro de saúde de fomentar a educación para a saúde en relación coa prevención e rehabilitación do chan pélvico para previr e/ou tratar a incontinencia urinaria en mulleres. Priorizando este problema de saúde pola súa elevada magnitude (prevalencia na poboación feminina), transcendencia (gravidade bio- psico-social), vulnerabilidade (trátase dun problema prevenible ou de fácil intervención se se diagnostica e trata de forma precoz) e baixo custo-efectividade.\nObradoiro sobre alimentación polo Día Mundial contra a Obesidade\nAdemais, relativo ao Día Mundial contra a Obesidade que se conmemora o 4 de marzo, acordouse organizar un taller sobre alimentación, tamén de marzo con motivo do Día Internacional Muller (8 de marzo) levarase a cabo un taller de solo pélvico, e polo Día Mundial da Saúde, que se celebra o 7 de abril, organizaranse en colexios e instituto charlas sobre alimentación saudable e prevención dos trastornos alimenticios como a anorexia ou a bulimia.\nAdemais do equipo de atención primaria do Centro de Saúde de Mos (enfermería, matrona e medicina) nesta segunda Mesa participaron as mencionadas edís, Sara Cebreiro e Julia Loureiro, en representación da administración local, o director do Centro Residencia Ocupacional Escravas da Virxe Dolorosa de Mos, a Psicóloga do CIM de Mos e representantes dos centros educativos mosenses.


Aguirre asegura á súa chegada ao xulgado que contará ''toda a verdade'' ao xuíz\nA presidenta do PP de Madrid, Esperanza Aguirre, chegou ás 10.20 horas aos xulgados da praza de Castela de Madrid para declarar como imputada ante o xuíz por un suposto delito de desobediencia pola súa actuación no incidente de tráfico que protagonizou en abril na Gran Vía madrileña.\nAguirre chegou en compañía do seu avogado e declarou aos numerosos medios de comunicación presentes na zona que estaba "encantada" de que o xuíz lle tome declaración "para explicarlle todo o que ocorreu ese día fatídico".\nA presidenta do PP de Madrid, que evitou en varias ocasións responder á pregunta de se se sente apoiada polo seu partido en relación a este incidente de tráfico, agregou que pedirá desculpas por cometer unha infracción e que contará ao xuíz "como foi todo" e "toda a verdade".\nO titular do Xulgado de Instrución número 14 de Madrid, Carlos Valle, ditou o pasado día 12 o auto no que citaba a declarar a Aguirre como imputada por un delito de desobediencia a axentes da autoridade, en relación co incidente de tráfico de abril.\nEsa decisión tivo lugar despois de que a principios de mes a Audiencia Provincial de Madrid ordenase que o asunto se instrúa como un suposto delito de desobediencia aos axentes municipais que participaron no incidente e non como unha falta, como defendía o propio xuíz e a Fiscalía Superior de Madrid.\nNumerosos medios de comunicación seguiron a chegada de Aguirre ao xulgado para informar o caso, que podería complicar as posibles aspiracións da presidenta do PP de Madrid para ser a próxima candidata do PP á alcaldía de Madrid.\nPara o día 30 de setembro, ás 10.00 horas, foron citados en calidade de testemuñas seis axentes de mobilidade e dous policías municipais que interviñeron no incidente de tráfico protagonizado pola política.\nAguirre asegura á súa chegada ao xulgado que contará ''toda a...


O cuarto reino. O reino dos plásticos\nA cotidianidad de Sure We Can: un centro de recolección e reciclaxe de latas nun barrio de Nova York.\nDende o 09/12/2021 ata o 11/12/2021\nA través de René, un traballador ilegal procedente de México, e as relacións que establece cos seus semellantes, exploramos a mentira do Soño Americano. Ante a decepción, a escapatoria adoita ser o alcol, pero René tamén descobre a beleza e a arte no mundo que lle rodea.\nDirección, guion e fotografía: Adán Aliaga, Àlex Lora.\nPaís: España, 2019.\nVenda no despacho de billetes central Praza de Ourense: de luns a xoves de 10:00h a 14:00h e de 15:00h a 18:00h e os vienres de 10:00h a 15:00h (excepto festivos)\nGüeros de Alonso Ruizpalacios\nDende o 27/01/2022 ata o 29/01/2022\nSheytan Vojud Nadarad (A vida dos demais) Mohammad Rasoulof\nGala presentación documental Nada que ver de Iago Prada


Quim Torra, o plano D de Puigdemont, perfílase como president da Generalitat\nTal e como estaba pactado nas filas do soberanismo, foi o propio Puigdemont quen anunciou o nome de Quim Torra -ex president de Ómnium Cultural- como candidato a liderar o Govern.\nQuim Torra [Foto: NacióDigital]\nX.M. 22:47 do 10 de maio de 2018\nO plano D de Puigdemont, o candidato non atinxido por procesos xudiciais, non será finalmente Elsa Artadi, como se especulaba, senón un soberanista sen carnet partidario, Quim Torra, ex president de Ómnium Cultural, historiador, avogado, editor e deputado independente eleito nas listas de Junts per Catalunya.\nTorra tería virtualmente garantida a investidura ao contar co apoio do bloco soberanista formado por JxCat e ERC e a non oposición da CUP. O verosímil é que a formación anticapitalista se absteña na primeira votación -a realizar a próxima segunda feira- e que a investidura se consume na segunda rolda, a ter lugar a cuarta feira, cando xa non se exixe a maioría absoluta.\nDesde a contorna de Puigdemont estase a pór o acento en que a escolla de Quim Torra, a quen se atribúe abertamente carácter de presidente provisorio, non resta un chisco de lexitimidade ás opcións de futuro do ex president, que se mantén na recámara sen renunciar a un hipotético retorno ao Palau da Generalitat se a correlación de forzas no confronto co estado mudar en favor do soberanismo. De feito, o primeiro que fará Torra -que simbolicamente non ocupará o seu despacho na Praça de San Jaume, apuntan os meios soberanistas- será viaxar a Berlín para se ver co líder de JxCat.


Grao en Enxeñaría da Enerxía | Escola de Enxeñaría de Minas e Enerxía\nO Sector Enerxético está intimamente ligado ao desenvolvemento sustentable, o crecemento económico e o impacto ambiental. É imprescindible lograr o equilibrio entre como crecer máis, con menor consumo enerxético e minimizando o impacto ambiental. Dada a enorme importancia do sector enerxético no desenvolvemento económico, as medidas a aplicar no campo da enerxía deben ser compatibles co tres principios fundamentais: competitividade, seguridade de abastecemento e protección ambiental, buscando un crecemento sustentable.\nO dinamismo do sector das enerxías renovables é un factor de competitividade para España en xeral e para Galicia en particular. España é nestes momentos un referente mundial do aproveitamento das fontes de enerxía renovable con empresas que abastecen, non só o mercado nacional, senón que dedican unha parte moi importante da produción a mercados exteriores.\nDada a importancia da eficiencia enerxética na construción, a vivenda sustentable converteuse nun tema prioritario a nivel europeo. Iso implica que o proceso edificatorio na súa totalidade debe ser compatible co medio ambiente. Neste contexto uno dos aspectos máis relevantes é o que se refire á enerxía.\nDescarga o folleto informativo do Grao en Enxeñaría da Enerxía\nA implantación dos estudos sobre Enerxía é unha demanda que desde os sectores públicos e privados se ha ido incrementando nos últimos anos. A crecente demanda polas empresas de persoal especializado, debido o crecemento exponencial experimentado polo mercado das Enerxías Renovables, e o mercado da Eficiencia Enerxética, leva á necesidade de formar profesionais especializados nestes innovadores ámbitos.\nEste grao, que non capacita para profesión regulada, pretende fornecer a formación adecuada e de alto nivel aos futuros profesionais que van exercer na área da enxeñaría dos procesos enerxéticos desde a xeración de enerxía ata as súas distintas aplicacións, fornecendo, ademais, a formación precisa para desenvolver tecnoloxías e sistemas eficientes e sustentables.\nAsí, como formulación xeral, trátase de centrar a formación dos enxeñeiros nos procesos que teñen lugar desde a xeración ata o nivel do usuario do servizo da enerxía eléctrica ou térmica final. É dicir, procesos e máquinas; e a súa organización, xestión e custos, como profesionais do presente e futuro da enerxía.\nA formación é necesariamente multidisciplinar e cunha visión de conxunto, na que se consideren aspectos técnicos e económicos, fundamentalmente, e abórdense cuestións relacionadas coa eficiencia enerxética, tecnoloxías de produción de enerxía con especial fincapé nas novas fontes de enerxía renovables, sistemas de almacenamento, transporte e distribución, mercados enerxéticos, etc. Todo iso cun compromiso de respecto ao medio ambiente e de crecemento sustentable.\nAbrirGrao en Enxeñaría dos Recursos Mineiros e Enerxéticos\nAbrirGrao en Enxeñaría da Enerxía\nAbrirMáster Universitario en Enxeñaría de Minas


Temas: MOCIDADE SEGURIDADE PANDEMIA SANTIAGO DE COMPOSTELA\nO alcalde propón á Xunta terciar para elevar as sancións, que na actualidade só chegan a 200 euros para non reincidentes.\nPor Europa Press / Redacción | Santiago de Compostela | 25/09/2020 | Actualizada ás 14:38\nA Policía Local de Santiago de Compostela tivo que intervir nun total de 28 festas celebradas en pisos durante a noite deste xoves, o primeiro desde o arranque do curso universitario, ademais de disolver dous "pequenos intentos" de botellón con tres e seis participantes cada un e desaloxar un establecemento onde había máis de 70 persoas.\nO acontecido na capital galega este primeiro xoves universitario levou ao alcalde compostelán, Xosé Sánchez Bugallo, a realizar unha chamada á responsabilidade dos estudantes, porque se trata "dunha magnitude realmente excesiva" no medio da pandemia por coronavirus.\nO volume do problema levou ao rexedor a expor mesmo que a Xunta interveña para que se poidan impor sancións "moi superiores" aos 200 euros que pola ordenanza municipal se poden instruír na actualidade.\n"Se se mete en medidas de protección anti COVID pódense impor importes moi superiores, porque un problema de molestia convértese nun problema de saúde pública", argumentou Bugallo.\nSITUACIÓN DOS CONTAXIOS\nNa súa opinión, a cidade enfróntase estas dúas ou tres semanas á "proba de carga" para conseguir que non se dispare a cifra de contaxios por coronavirus e así pasar a reducir a incidencia e consolidar unha posición "relativamente razoable".\nRespecto diso, lembrou que a incidencia da pandemia en Santiago de Compostela presenta "certa estabilización", posto que o número de casos activos desde finais de agosto mantense entre os 180-190 por cada 100.000 habitantes.\nTrátase dunha cifra "lixeiramente superior" á media de Galicia, de 160 casos, e situada por enriba de Ferrol e Vigo, pero inferior ás magnitudes rexistradas na Coruña, Lugo, Ourense e Pontevedra. Segundo os datos que achegou, diagnostícanse unha media de 11 casos diarios.\nNo entanto, referiuse ao "risco moi elevado" que existe na cidade e que obriga a ser "especialmente prudentes" pola "magnitude de mobilidade" dos seus residentes. Así, apelou en concreto aos estudantes, porque "se poden converter nunha ameaza e nun risco potencial para as súas familias, avós, veciños e moitas outras persoas".\nRespecto das medidas solicitadas pola hostalaría para afrontar o impacto da pandemia, Bugallo admitiu que "non é previsible unha recuperación a curto prazo", senón que se prevé a partir de Semana Santa, polo que se comprometeu a que o consistorio analizará "ata onde pode chegar".\nAsí, mostrouse aberto a axudar ao sector en canto a elementos como antucas, biombos ou estufas, pero descartou estruturas fixas, posto que "a vía pública é un espazo compartido por diferentes usuarios" e é preciso "preservar os intereses e dereitos de todos".\nEn canto ás axudas, avanzou que esperan que poidan fornecer "efectos inmediatos", porque serán "medidas transitorias" para un período de tempo no cal segue vixente o estado de emerxencia sanitaria. "Este outono e inverno seremos máis flexibles, pero iso non nos condiciona para o seguinte se as condicións son diferentes", matizou.\nEn canto a medidas fiscais, vinculounas aos orzamentos do próximo ano. En calquera caso, reflexionou co "contraditorio" que é pedir exencións de pago á vez que se reclaman incrementos de axudas. "As contas non saen", advertiu e agregou: "O que deixemos de recadar limita o que podemos facer".


Achado un libro inédito do poeta romántico Aurelio Aguirre\nManuscrito. Un artigo do profesor Ramón Torrado levou a Alvarellos ata o libro. A edición crítica será de Olivia Rodríguez-Tudela e o volume contará tamén coa colaboración do filólogo Xurxo Martínez.\nAlvarellos editará a obra, que inclúe unha versión do «Brindis» de Conxo\n23 abr 2013 . Actualizado a las 11:39 h.\nA editorial Alvarellos publicará un libro con poemas inéditos de Aurelio Aguirre Galarraga (Santiago, 1833-A Coruña, 1858) que o propio editor, Henrique Alvarellos, localizou entre os fondos do Museo de Pontevedra no Arquivo da Deputación. Trátase de Recuerdos de agosto, un título que fai referencia ao verán que o escritor pasou en Vigo en 1856 despois da súa participación no polémico Banquete de Conxo o 2 de marzo dese ano. A obra, manuscrita mais encadernada en pel, contén unha versión distinta do Brindis de Aguirre en Conxo, ademais de entre 15 e 20 poemas inéditos, xunto con outros do libro Poesías selectas.\nAlvarellos ten previsto publicar a obra na Colección Rescate, para o que xestiona unha cofinanciación institucional. «Trátase dun gran achado cultural, non só polos inéditos e as distintas versións doutros poemas, senón pola relación que mantiña Aguirre con Rosalía, Pondal e outros autores do Rexurdimento», valora Alvarellos.\nA edición crítica de Recuerdos de agosto correrá a cargo da profesora Olivia Rodríguez-Tudela, quen subliña a nova perspectiva que os inéditos deitan sobre a obra xa publicada de Aguirre. «Teñen unha maior espontaneidade e naturalidade», explica. O achado tamén achegará nova información do contexto literario, o Romanticismo galego que se expresaba en español, no que Aguirre seguía o ronsel de Espronceda. «Murguía falaba del como unha gran promesa da literatura en Galicia e creo que paga a pena recuperalo porque non era un poeta menor. A literatura galega estaba formándose e el, como Pondal daquela, escribía en español. Quizais estaría no panteón de ilustres de non morrer tan novo», opina Rodríguez-Tudela, que se inclina máis pola teoría do accidente que a do suicidio para explicar a súa morte na coruñesa praia de San Amaro. Hoxe mesmo faría 180 anos.\nArchivado en: Literatura Arte Santiago ciudad Vigo ciudad Comarca de Santiago


O Salón do Libro volta en marzo do 2021 para salvar o planeta coa axuda dos libros - Pontevedra Viva\nVenres 23 de Outubro, 2020 ás 13:11 do Venres 23 de Outubro, 2020\nO Salón do Libro Infantil e Xuvenil de Pontevedra regresará en marzo do 2021. Despois de que o estado de alarma obrigase a pechar o salón e reprogramar as actividades presenciais a un formato dixital, o Concello de Pontevedra xa ten preparada a próxima edición que mesturará os actos presenciais no Pazo da Cultura con eventos culturais en espazos abertos e unha boa dose de tecnoloxía por se as restricións á mobilidade impiden achegarse a Pontevedra aos invitados.\nO tema da próxima edición, que se desenvolverá entre o 5 e o 21 de marzo será: Emerxencia Literaria, libros para salvar o planeta. "Falaremos do que está a acontecer co apoio dos libros", explicou a concelleira de Cultura, Carmen Fouces, durante a presentación do Salón que tivo lugar este venres. A campaña de concienciación sobre a crise climática Efecto PO2 do Concello de Pontevedra e a importancia de cumprir cos obxectivos de desenvolvemento sostibles marcados pola Unión Europea na súa Axenda 2030 serán tamén outros alicerces da programación.\nDado que o ano pasado houbo que suprimir moitos actos, os organizadores decidiron recuperar as figuras homenaxeadas do 2020. O ilustrador pontevedrés Kiko da Silva e a escritora Elena Villar Janeiro poderán estrear este ano unha exposición centrada na súa obra. "É espectacular e ímola recuperar", afirmou Fouces co obxectivo de dar a oportunidade aos asistentes de visitar este ano unha mostra sobre a obra destes dous artistas.\nOutra das novidades é que no 2021 non haberá país invitado. "O convidado será todo o planeta", revelou a concelleira adiantándose aos posibles problemas de mobilidade para traer invitados estranxeiros pola extraordinaria situación sanitaria. Así, coa colaboración da Coordinadora Estatal das Escolas dá Unesco, o Salón dará a coñecer proxectos educativos e culturais relacionados coa literatura que se están levando a cabo por todos os recunchos do mundo.\nO apoio da tecnoloxía será fundamental tanto para esta parte da programación como para o Congreso de Mediación Lectora, que terá que botar man das teleconferencias e o streaming para chegar ao maior público posible.\n"Tentaremos que sexa o máis presencial posible", prometeu Carmen Fouces para pechar a presentación dun Salón do Libro que non se deixará derrotar pola pandemia da covid-19.


Puntos de información polas eleccións autonómicas - AQU! CORUÑA\nReading Now Puntos de información polas eleccións autonómicas\nO Concello anunciou hoxe que habilitará puntos de información sobre as eleccións autonómicas do vindeiro 5 de abril a fin de solventar as dúbidas cidadás sobre as mesmas. A veciñanza poderá informarse no Fórum Metropolitano, no centro Ágora e no propio Concello. O servizo quedará establecido a partir do luns e prolongarase ata o día 24 de febreiro. O horario será de luns a venres, de 08.00 a 20.00 horas. s sábados, domingos e festivos abrirán de 09.00 a 14.00 horas.\nPara quen non poida achegarse, habilitarase o teléfono 010 no mesmo horario. As persoas que chamen desde fóra da Coruña deben marcar o 981 920 010. Para manter unha conversa por esta vía, requerirase unha acreditación de identidade.


O Concello comezará mañá a sinalizar as distancias de seguridade e as capacidades nos mercados municipais, co fin de cumprir coa orde do último decreto da Xunta de Galicia. San Agustín será o primeiro dos mercados en que se instalarán os vinilos que informarán as e os clientes das distancias de seguridade que deben manter en todo momento.\nA Concellería de Comercio, Mercados e Barrios instalará vinilos en cada posto e pedestais informativos coa capacidade máxima permitida nas entradas das prazas de abastos. A concelleira, Diana Cabanas, sinala que "nos vindeiros días todos os mercados municipais contarán coa correspondente sinalización, cumprindo a normativa autonómica" e asegura que "son espazos seguros, en que tanto as e os praceiros como a clientela sempre respectaron as normas para a prevención de contaxios".\nAs capacidades nos mercados municipais están calculara para que cada persoa teña 4 metros cadrados ao seu arredor, é dicir, 2x2 metros de distancia.


Crema queimada para dous | 5 minutos\nCrema queimada para dous\nEstaba pasando por aquí coa esperanza de ver a miña deliciosa postre de martes con Dorie? Entón, desculpe, pero esta semana, non participo! Por que isto? ¡Porque aínda era un bolo de chocolate! Un bolo con prunes con armagnac de chocolate, para ser máis preciso. Si, o nome é tentador, pero estou canso de perder e lanzar o resto. Eu tiña o suficiente co bolo de chocolate do diaño, vou ao seguinte! Se che interesa, enxágüe o ollo en ISA e VIBI.\nNon, esta semana preséntache outra proba culinaria exitosa, a miña primeira crema queimada! Eu estaba feliz cando descubrín esta receita a través do blog Anna, porque como as cantidades son tan grandes o suficientemente grandes para 2 porcións, permitiume probar a crema queimada sen medo e sen presión. No peor dos casos, se eu batei, eu non tería perdido 6 xemas de ovo! Mantiven o clásico sabor de vainilla, pero na fonte, puiden probar o meu cos meus aromas de Saba (a próxima vez, é certo!).\nE hai que dicir que esperaba moito tempo para probar porque eu non tiña unha facho para caramelouse. E por este lado, as opinións son realmente compartidas. Hai que dicir que é esencial queimar cremas á antorcha para obter un efecto de ouro ben, e outros que din que a parrilla do forno é o suficientemente boa. Pero bo, non a elección de usar o forno xa que non teño o instrumento final para queimar. Non obstante, non experimentei ningunha dificultade co método baixo a parrilla. Esta receita é tan fácil de facer, sabía que non tería hesidade!\ne os mexillóns que usei son seguramente por algo (grazas, ISA!). Grazas á súa forma moi ampla e baixa, obtense unha área máis grande de cortiza caramelizada, que non se debe disgustar porque é a mellor parte da crema. Agora, entendo o pracer que Amélie Poulain se sente cando sabe a súa crema queimada … yum … untuoso e fusión, interior fresco e vermello carmesí … ¿Podemos soñar mellor? O meu mozo e eu amei-lo!\n25 gramos de azucre\n4 culleres de té Cassonade\nPrecalentar o forno a 170C.\nCortar a vainilla á metade e raspar as sementes. Retire as sementes de vainilla nunha pequena cacerola e engade a crema.\nQuenta a lume medio ata fervendo e baixar o lume e ferver 1 minuto a lume baixo. A continuación, elimine o lume e infunde 10 minutos.\nBata as xemas co azucre ata que sexan pálidas e brillantes. Engade a crema infundida e coloque en 2 pequenos ramekins. Coloca a memoria RAM nun prato máis grande e enche o último coa altura media dos rameques.\nCociña durante 30 minutos, ou ata que a quenda é tomada e o medio aínda tremendo lixeiramente. Elimina os ramekins do prato e deixe arrefriar a temperatura ambiente.\nCando a crema é cálida, refrigerar durante polo menos 4 horas ou ata que serve.\nAo servir, espolvorear os ramekins de Cassonade. Agite suavemente os mexillóns para distribuír tamén o azucre sobre toda a superficie das cremas.\n1. Na facho: traballa rapidamente movendo a facho constantemente para evitar que o azucre se queima, ata unha fermosa cor dourada.\n2. Baixo a parrilla do forno: lugar debaixo da grella por uns minutos controlando constantemente o estado das cremas para que non queiman e mantén a porta do forno aberto, ata que obteña unha fermosa cor dourada.> Disfruta!\nPREPARACIÓN Tempo: 5 minutos\nTempo de cocción: 2 minutos na cociña e 30 minutos no forno r / PAUSE Tempo: 10 minutos + 4 horas\nCantidade obtida: 2 porcións


The Bristol Cable: xornalismo local de investigación con raíces cooperativas - Praza Pública\nExemplares do xornal británico The Bristol Cable © The Bristol Cable Dominio Público Bristol Cable\nO Reino Unido presume de ser o berce do cooperativismo. A primeira empresa deste tipo disque naceu aló polo século XV en Escocia, e o modelo non fixo máis que ir a máis coa chegada da Revolución Industrial séculos máis tarde. A crise financeira de 2008 e un futuro incerto levaron a tres recén licenciados en Xornalismo do Reino Unido a optar polo cooperativismo para facer cartos contando historias.\nFoi así como naceu en 2013 o The Bristol Cable, un xornal local da cidade de Bristol que facendo unha aposta polo xornalismo de investigación e por implicar á comunidade local na toma de decisións converteuse nun modelo a seguir dentro da industria da información británica.\nO xornal ten sitio web en aberto e tiraxe mensual de 30.000 exemplares impresos grazas ao apoio de máis de 2.000 persoas socias\nO xornal, que ten páxina web en aberto e unha tirada mensual de 30.000 exemplares gratuítos, conta con máis de 2.000 socios e converteu en receptor de fondos de financiamento procedentes de organizacións filantrópicas de todo o mundo como premio polo seu xornalismo de calidade.\nEntre as moitas exclusivas publicadas, destacan unha reportaxe sobre os incumprimentos da Universidade de Bristol en materia de investimentos éticos, outra sobre a situación laboral no sector hostaleiro de Bristol e outra sobre o aumento das redadas policiais contra inmigrantes ilegais na cidade.\nAlén de ofrecer información de forma gratuíta e sen muros de pago, The Bristol Cable ofrece cursos de formación en xornalismo entre os seus socios para implicalos na elaboración de artigos e adestrar o seu olfato para cazar historias.\nUnha galega alimentando as “mentes curiosas” desde a BBC\nA entrevistada desta semana é Inma Gil, xornalista de BBC Ideas, un novo proxecto da corporación de radio e televisión pública británica que produce vídeos curtos para “as mentes curiosas” da audiencia máis nova e dixital.\nInma Gil, nunha imaxe dunha das súas pezas na BBC © BBC\n“A idea é que cando acabes de ver os nosos vídeos aprendeses algo que non sabías ou teñas unha perspectiva nova ou un par de datos interesantes"\nCunha narrativa moi coidada e simple, a través da propia web de BBC Ideas e da súa canle en Youtube, explícanse conceptos como o Libertarianismo, as orixes dos tacóns altos ou como moitas adiccións son a consecuencia dun problema emocional.\n“A idea é que cando acabes de ver os nosos vídeos aprendeses algo que non sabías ou teñas unha perspectiva nova ou un par de datos interesantes para falar cos amigos no pub”, di Inma.\nInma Gil, que tras chegar aos Reino Unido para facer os seus estudos en Xornalismo Internacional viaxou ao Irak da posguerra, tamén é unha das persoas máis activas entre a comunidade galega en Londres, polo menos no que ten que ver coa creación asociacións entre a diáspora. Ela foi a autora intelectual do grupo de Facebook Galegos Morriñentos, punto de encontro das novas fornadas de migrantes trala crise e unha das promotoras da recentemente creada Rede Galega no UK (REGA-UK).


Velaquí os medicamentos polos que teremos que pagar\nVenres, 17 Agosto 2012 11:40\tPolítica Sanitaria\t- Novas sobre Política Sanitaria\nSae hoxe publicada no BOE a resolución pola quese publica a lista de medicamentos excluídos de prestación farmacéutica do SNS, é dicir, os medicamentos que a partir do 1 de setembro haberá que pagar sí ou sí.\nResolución de 2 de agosto de 2012, da Dirección Xeral de Carteira Básica de Servizos do SNS e Farmacia, pola que se procede á actualización da lista de medicamentos que quedan excluídos da prestación farmacéutica no SNS. PDF (BOE-A-2012-10952 - 11 páxs. - 561 KB)\nSobre o Decreto-Lei de Recortes\nMartes, 17 Xullo 2012 07:21\tPolítica Sanitaria\t- Novas sobre Política Sanitaria\nDECRETO-LEI, DE 13 DE XULLO, DE RECORTES\nVarios dos artigos dese decreto-lei afectarannos como empregados/as públicos/as. A día de hoxe non é posible saber como van aplicar estes artigos na Galiza, nomeadamente no SERGAS. Será nas mesas que se convoquen onde nos vaiamos enterando do que pretenden facer.\nAnte a solicitude continuada de información por parte do persoal do SERGAS, informamos do seguinte:\n* A aplicación dos recortes aquí dependerá da resposta social, polo tanto, neste intre o máis importante é non decaer en darlle resposta aos recortes nos centros e na rúa, e contestar estes ataques. Por iso, animamos a todo o persoal a que secunde as mobilizacións que se convoquen, a que proteste, a que berre a que faga ver o cabreo que existe por estes recortes.\n* A Xunta de Galiza ten competencias exclusivas no que respecta á xestión dos Recursos Humanos e debería facelas valer, NON APLICANDO ESTE DECRETO-LEI. Se tiveramos un goberno da Xunta como debe ser, esa sería a primeira medida a anunciar. Fagámosllo chegar a Feijoo.\nDe inicio dende o Goberno Central do PP, avalado polo noso presidente Feijoo, pretenden:\n-Quitarnos a paga extra de decembro. A única excepción que recolle non afectaría ao persoal do SERGAS, xa que tódalas categorías teñen un salario 1,5 veces por riba do SMI que son 962,10€ brutos (o mínimo no SERGAS son 1104,15€).\n-Unificar tódolos permisos nas administracións públicas e polo tanto, suspender tódolos acordos que houbera ao respecto.\n-Quitar outros 3 DLDs, e tódolos DLDs e días de vacacións adicionais por antigüidade, a partires do 2013, co cal teriamos un incremento substancial da Xornada.\n-Retirar as melloras de IT (nós xa temos introducido este recorte), cunha modificación do que foi imposto coa Lei de Medidas ao persoal do SERGAS.\nTodo isto terá unha consecuencia directa na precarización do emprego de quen traballa e a extinción absoluta das contratacións do persoal das listas de tódalas categorías, o que rematará co empobrecemento da asistencia sanitaria que se presta. O único xeito de paralo é coa contestación social!\nNON SÓ RECORTAN SALARIOS AO PERSOAL DAS AAPP,\nRECORTAN DEREITOS A TODA A CIDADANÍA\nMércores, 11 Xullo 2012 12:46\tPolítica Sanitaria\t- Novas sobre Política Sanitaria\nChama a traballadoras e traballadores a concentrarse diante dos centros de traballo este venres, coincidindo coa celebración do Consello de Ministros\nA Área Pública da CIG considera que as medidas anunciadas esta mañá por Rajoy supoñen un atentado gravísimo contra as condicións laborais e salariais dos empregados e empregadas do sector público. Denuncia que favorecen a destrución de emprego e dos servizos públicos e chama ao persoal do sector a concentrarse diante dos centros de traballo, para amosar o seu máis rotundo rexeitamento a este novo ataque, coincidindo coa celebración do Consello de Ministros do vindeiro venres.\nAnte a Mesa de Negociación de Madrid\nMartes, 10 Xullo 2012 10:29\tPolítica Sanitaria\t- Novas sobre Política Sanitaria\nA CIG ven de recibir convocatoria para a Mesa Xeral de Negociación das Administracións Públicas, en Madrid, para mañá mércores día 11, cun único punto na orde do día: Real Decreto Lei de medidas urxentes de racionalización e redución do gasto en materia de emprego público, de acordo co establecido no artigo 36.2 do Estatuto Básico do Empregado Público. O devandito artigo declara que serán materias de negociación neste ámbito de Mesa Xeral as relacionadas co artigo 37 deste estatuto con carácter de normativa básica:\nArtigo 37. Materias de Negociación. Estas son as materias de negociación, entre outras, que se recollen neste artigo.\n·Retribucións: básicas e complementarias.\n·Calendario Laboral, xornada, vacacións, permisos, mobilidade funcional e xeográfica...\n·Ofertas de Emprego.\nComo se pode comprobar, os recortes poden afectar as todas as materias de negociación que son competencia da Mesa Sectorial do SERGAS. Competencia exclusiva, porque non hai que esquecer que a Xunta ten transferidas todas as competencias en materia de Sanidade, incluídas as de recursos humanos. Deste xeito, e tal e como vimos denunciando desde hai tempo, o goberno central pretende erixirse en decisorio nestas materias, nun afán centralista desmedido, e co beneplácito do goberno da Xunta de Feijoo, que non fai valer as súas competencias e limítase a aplaudir coas orellas todo o que ven de Madrid. O dito, no goberno da Xunta do PP, autonomía 0%, submisión 100%.\nPor suposto, desde CIG-Saúde rexeitaremos na Mesa de mañá a imposición destas medidas e a usurpación de competencias sobre materias que son exclusivas do goberno galego, non imos consentir que se pretenda furtar as competencias negociadoras da Mesa Sectorial de Sanidade, posto que, digan o que digan en Madrid, aquí temos o organismo competente para as negociacións en materia de Recursos Humanos e moito que dicir ao respecto, polo que, sexan cales sexan as decisións que se adopten na Mesa Negociadora de mañá, e sexan cales sexan as "imposicións" que emanen de alí, serán rexeitadas por esta central sindical, e imos esixir á Consellaría de Sanidade e ao SERGAS que se traian á Mesa Sectorial correspondente todos os temas que haxa que traer. Cómpre lembrar que, por exemplo, en materia de retribucións, e en canto a recortes se refire, imos "á cabeza" do Estado, posto que ademais do recorte do 5% que se impuxo a todo o persoal das Administracións Públicas, ademais doutros recortes xerais, aquí xa anteriormente se nos tiñan conxelado o acordo retributivo e os acordos de Atención Primaria (cobro de plus de noite e festivo), co que non se pode pretender agora, vía Madrid, volver recortar na mesma medida que ao persoal doutros Servizos de Saúde que tiñan unha posición retributiva que se intentaba alcanzar aquí cos acordos de incremento retributivo que quedaron suspendidos por obra e graza de Feijoo e a señora Farjas. Tamén en canto á xornada, que parece ser que vai ser un dos cabalos de batalla na mesa de mañá, temos xa precedentes na Galiza de aumento de xornada a través da Lei de Medidas para empregad@s públic@s, cando no SERGAS trabállase en xornadas especiais que non poden compararse coa xornada ordinaria de 8 horas diurnas. Son exemplos de que non se pode lexislar desde Madrid aplicando o mesmo raseiro a todas as situacións, porque non todas son iguais nin equiparables, nin se parte das mesmas posicións de base. De aí que sexa imprescindible e necesario respetar a competencia negociadora da Mesa Sectorial galega, onde se coñece a idiosincrasia e peculiaridades do Servizo Galego de Saúde.\nDesde CIG-Saúde, emprazaremos tamén ás outras Organizacións Sindicais presentes na Mesa Sectorial do SERGAS a esixir que todos os temas pasen como é preceptivo pola Mesa Sectorial de Sanidade, a rebelarse e dar pasos, como de feito a CIG ven facendo e vai seguir facendo, para denunciar a barbarie que se está a cometer facendo pagar á clase traballadora os rescates da banca.\nPublicada a Reforma Laboral definitiva\nMobilizacións contra a estafa do rescate


Estrea e rolda de prensa\nO mércores 21 de febreiro foi outro día histórico para NUT TEATRO. Outro día no que os centos de horas de ensaio, toman a maioría de idade e suben ao escenario para o público. "4.48 Psicose" tórnase en realidade. No espazo da Nasa, a quen agradecemos a súa confianza, cubriuse o aforo total da sala, de 80 espectadores.\nO xoves ás 12.30 horas presentouse na Casa do Concello, a Zoona Alternativa que organiza a sala Nasa. Como NUT TEATRO foi quen abriu esta cita cultural, estivemos presentes na rolda de prensa, explicando o proceso de posta en escena da obra de Kane. O concelleiro de cultura, Néstor Rego, resaltou a boa saúde da cidade nas Artes Escénicas e referiuse á nosa compañía coma unha referencia. Xesús Ron explicou polo muido as citas de danza, música, teatro e performance que han de ter lugar na Nasa durante todo o mes que entra. Un programa completo de propostas escénicas de vangarda, interesante, innovador, e de grande calidade que desde aquí vos recomendamos.\n- El Pais. (21/02/2007)\n- El País. (23/02/2007)\n- Concello de Compostela. Compostela Cultura.\nposted by nutteatro at 5:16 AM 1 comments\n4.48 Psicose: segunda montaxe\nPouco máis dun mes despois da estrea no Teatro Principal de Compostela, da nosa primeira montaxe "Corpos disidentes", ve a luz a segunda montaxe da compañía, "4.48 psicose". Neste caso, a estrea terá lugar na Sala Nasa, e prolongarase con varias funcións toda esta semana. O carácter novidoso ven marcado tanto pola elección da autora, cuxos textos se presentan por primeira vez en galego, coma pola proposta escénica, que caracterízase por tratala esencia do texto sen ornamentos nen engadidos.\nNUT TEATRO abre a Zoona Alternativa, que levará a Sala Nasa espectáculos contemporáneos de teatro, danza e música até finais do mes de marzo.\nO horario das funcións de "4.48 Psicose" é: mércores, xoves, venres e sábado, ás 22.00 horas; domingo ás 20.30 horas.\nConcello de Compostela.\nposted by nutteatro at 8:46 AM 2 comments\nActuación en Viveiro\nO pasado sábado día 3, ás 20:30 horas, NUT TEATRO presentou "Corpos disidentes" en Viveiro. Deste xeito, iniciamos a xira de actuacións dentro da Rede Galega de Teatros e Auditorios, pertencentes ao primeiro semestre do ano, e por primeira vez na pequena historia da compañía saímos de Compostela cun espectáculo.\nA presentación levouse a cabo no acolledor teatro Pastor Díaz. O relevo de Andrea, que arestora está realizando estudos de especialización nunha Universidade holandesa, por Arantxa foi a nota máis destacada na escena, que polo resto transcorreu con absoluta normalidade.\nposted by nutteatro at 2:48 AM 0 comments\nPresentación da estrea\nEsta mañá presentamos en rolda de prensa a que será a estrea de Corpos Disidentes no Teatro Principal de Santiago de Compostela. Na súa intervención, o concelleiro de Cultura, Néstor Rego, resaltou a importancia da aparición dunha nova compañía de teatro contemporáneo en Compostela.Pola nosa parte, demos conta das liñas básicas do espectáculo que se estreará mañá.\nposted by nutteatro at 4:33 AM 3 comments\nposted by nutteatro at 7:17 AM 0 comments\nO pasado domingo 26 de novembro, foi presentada en sociedade a revista dixital do pub decano de Galiza, o compostelán modus vivendi.\nMOVE é unha publicación de carácter cultural e independente. Os contidos aparecen estruturados en seccións coma música, literatura, teatro, audiovisuais, arte e opinión, e conta cunha chea de colaboracións de interese.\nNo seu primeiro número podedes atopar unha entrevista coa actriz da nosa compañía, Xiana López, que mantivo unha conversa sobre a situación xeral do teatro en Galiza e os seus novos proxectos personais que están á volta da esquina.\nposted by nutteatro at 12:55 AM 0 comments\nAínda que é recente o comezo da andaina cibernética da nosa compañía, NUT TEATRO xa empeza a atoparse con facilidade na Web. Desde os principais buscadores (yahoo, google, altavista, etc.) NUT ten un aceso directo sinxelo, ocupando as primeiras posicións.\nA maiores diso, institucións coma IGAEM ou portais de relevancia internacional coma artezblai xa se fan eco da páxina web oficial e do blog da nosa compañía.\nSeguimos traballando arreo para que a visibilidade de NUT sexa maior, e a nosa imaxe común na Internet.\nposted by nutteatro at 1:53 AM 0 comments


Bolboretas no bandullo: Torta kinder\nXa estamos de fin de semana e por iso traémosvos unha das nosas mellores tortas porque xa sabemos de varias persoas que levaban tempo agardando a vela por aquí. De feito, é unha torta que nos demandaron nun par de ocasións para facela para uns aniversarios. Cómpre sermos sinceros, a idea foi do primeiro en ma encargar. Preguntou se sería posíbel facer unha sobremesa con produtos de Kinder e nós executamos a idea, e como ides ver é unha oda ao chocolate e ao doce. Do mellor que hai. É certo que sae un pouco cara debido aos produtos utilizados xa que a marca é cara, mais se vos digo a verdade, para facer nun día especial, merece a pena. É a maior tentación para aquelas e aqueles que gustamos tanto do Kinder. Aí a tedes:\n1 biscoito (nós fixemos este, sen cacao e o dobre de cantidade)\n450 gr de crema kinder\n6 paquetes de kinder bueno branco\n9 paquetes de kinder bueno normal\n1 paquete de kinder maxi\n2 ovos kinder\nPara comezarmos a elaborar esta torta debemos facer o biscoito, o que máis vos guste, e deixar que arrefríe. De seguir, abrimos o biscoito en tres partes coa axuda dunha lira ou dun coitelo ben afiado. Colocamos a base xa na fonte en que imos presentar a torta e estendemos unha capa de crema kinder.\nA continuación, colocamos uns anacos de kinder, mesturando o bueno e o maxi. Despois, colocamos a outra capa do biscoito e, de novo, unha capa de crema kinder e uns cachiños das barriñas de chocolate.\nPara rematar, poñemos a última capa do biscoito e estendemos unha pouca de crema, para que queden fixados os bocados kinder. E decoramos ao noso gusto, nós fixemos circulos intercalando o kinder bueno branco e o normal e no centro da torta os dous ovos kinder. Así mesmo, no borde do prato, puxemos anacos de kinder maxi e de kinder bueno.\nOhhhhhhhhhhh!!! Dá ganas de meterlle o dente ás fotos. Resulta sinxela de facer, e asegúrovos que merece moitísimo a pena. Os e as comensais quedaron encantad@s. Se vos gusta o sabor de Kinder penso que esta será a torta máis rica que comades en moito tempo. Que boa!!!! @s máis larpeir@s non resistirán, ben\no sabemos, haha. Desfrutádea!! ;-)\nPublicado por Bolboretas no Bandullo ás 12:48\nEtiquetas: chocolate, crema kinder, kinder, Larpeiradas, receitas, receitas en galego, Torta kinder\nA Revolta 03:40 do 22 de xuño de 2014\n¡Ai, ai. ai!\n¡Ista torta é unha auténtica tentación! ¡Unha delicia!\n¡Parabéns polo éxito que tivo e que seguro terá con cada persoa que lle bote unha ollada! E xa non digo ós que lle poidan botar o dente... hahaha\n¡Unha aperta e feliz Domingo!\nBolboretas no Bandullo 10:33 do 22 de xuño de 2014\nSi que é unha tentación, irresistíbel con tanto doce que leva, hahaha!\nMoitísimas grazas polo teu comentario e desfruta do domingo!!


A Coruña Acolle Este Sábado O Festival Intercentros A Favor De Aspace E Cáritas - Coruña Online\nnoviembre 24, 2021 by Admin in ACTIVIDADES\nA recadación íntegra deste festival irá destinada a Aspace e Cáritas. Nesta edición participarán 18 institucións educativas e outras cinco institucións sociais e públicas da cidade. Un total de 150 nenas e nenos pasarán polo escenario do Teatro Colón este sábado. As sesións comezarán ás 12.00 e ás 18.00 horas. A gala recupera tamén os seus tres formatos de actuacións: directo, canción e coreografía. Os centros educativos que non poderán asistir este sábado contarán tamén co seu espazo no evento, con vídeos que serán proxectados no teatro. O festival pecharao a agrupación de danza galega Xacarandaina e a organización adiantou sorpresas para as e os máis pequenos.


Plan de acción comunitario para a avaliación de 22 sustancias perigosas | Gabinete Confederal Saúde Laboral\nPlan de acción comunitario para a avaliación de 22 sustancias perigosas\nAxencia Europea de Sustancias e Mesturas\nNo próximos tres anos, 22 Estados membros da UE avaliarán 115 sustancias, das cales 22 son de nova selección e 93 xa foron seleccionadas anteriormente. A partir da data de adopción, os Estados membros dispoñen de 12 meses para avaliar as 22 sustancias especificadas para 2017. As sustancias selecciónanse para esta avaliación co fin de aclarar a preocupación relacionadas coa súa exposición e as súas posibles propiedades perigosas: persistentes, bioacumulables e tóxicas (PBT), carcinóxenas, mutáxenas e reprotóxicas (CMR) ou disruptores endocrinos.\nDurante a avaliación é posible que se poidan identificar outras propiedades preocupantes das sustancias en estudo. O número de sustancias que han de avaliarse en 2017 é inferior ao que se estableceu nos plans anteriores, quedando aprazadas ata 2018 e 2019 varias avaliacións. Isto permitirá que se realice unha comprobación do feito anteriormente para abordar posibles lagoas na información normalizada e para confirmar que a sustancia é unha prioridade para a avaliación de sustancias.A lista inclúe tamén sustancias amplamente utilizadas en lugares de traballo como xileno, negro de carbón, éter dietílico, acetato de vinilo e nanomateriales seleccionados.Máis información


Reanudación da atención presencial na Biblioteca da Deputación\nDesde a biblioteca da Deputación desexamos de corazón que tanto vostedes como os seus seres queridos estean a levar da mellor maneira posible as circunstancias tan problémáticas que nos rodean como consecuencia da pandemia de Covid-19 e que no seu momento obrigaron a suspender todo tipo de actividade de carácter presencial.\nIgualmente, queremos trasladar o noso agradecemento pola extraordinaria paciencia e comprensión amosada ante unhas circunstancias tan excepcionais.\nO motivo desta mensaxe é o de comunicarlles a reanudación da atención presencial na biblioteca a partir do luns 1 de xuño.\nNon obstante (e co obxectivo prioritario de garantir a saúde tanto das persoas usuarias como do persoal traballador evitando posibles contaxios) esa actividade presencial terá unha serie de restricións e condicionamentos tanto no que respecta á forma de acceso como aos servizos ofrecidos:\n-\tSerá obrigatoria a desinfección das mans cos xeles dispostos en diferentes puntos do edificio e o uso de máscara.\n-\tA atención realizarase de forma individualizada e, salvo casos excepcionais, mediante sistema de cita previa a través do correo electrónico biblioteca@depo.gal (deben indicar a data e hora á que vaian a acudir e recibirán confirmación de dispoñibilidade), do teléfono directo 886201020 ou, no seu caso, da aplicación informática disposta a tal efecto. En caso de acudir sen cita só poderán acceder á biblioteca se nese momento se desen as condicións adecuadas para esa atención individualizada\n-\tO horario para préstamos e devolucións será de 9:00 a 14:00 e sempre tendo en conta o disposto anteriormente ao respecto da cita previa. No caso das devolucións de préstamos actualmente activos no momento da reapertura o persoal da biblioteca establecerá contacto con vostedes para concertar unha cita.\n-\tO préstamo será baixo demanda, sen acceso directo aos fondos (as obras serán solicitadas polos usuarios e proporcionadas polo persoal da biblioteca)\n-\tUnha vez devoltos, os materiais quedarán temporalmente inhabilitados para o préstamo (corentena) por un período de 14 días, transcorridos os cales volverán ser postos en circulación.\nServizo de Sala\n-\tTerá un horario de 09:00 a 14:00 e limitación de aforo, cos postos dispoñibles perfectamente delimitados.\n-\tEste servizo queda exclusivamente restrinxido á consulta puntual de fondos propios da biblioteca que polas súas particulares características non poidan ser prestados a domicilio e por tanto exclúese polo de agora o uso da sala para tarefas de estudo ou calquera outra actividade diferente da anteriormente exposta.\n-\tÓ finalizar cada consulta, o posto será debidamente desinfectado polo persoal da biblioteca\n-\tIgualmente, inhabilítase o acceso directo aos fondos dos andeis da sala\nas esixencias impredecibles polo descoñecemento do comportamento do Covid-19 poderán facer variar estas decisións, de maneira que estas novas directrices internas se flexibilizarán ou reforzarán segundo a evolución da propia pandemia, a concienciación e responsabilidade a nivel de individuo e sociedade e as disposicións e protocolos que, con carácter xeral, adopte a institución provincial.\nEn calquera caso, no momento que as circunstancias fagan decaer todas estas medidas agora implementadas serán vostedes oportunamente informados.\nAgradecendo novamente a súa colaboración e paciencia, reciban un cordial saúdo.


Mostra de fotografías de Entroido\nel xaneiro 25, 2021\nAí vén o Entroido! Malia que non o poidamos festexar coma outros anos, non queremos esquecer esta gran festa na nosa provincia. Para lembrar Entroidos pasados e soñar co que sen dúbida gozaremos o vindeiro ano, participa na mostra de fotografías de Entroido do EDLG. É moi doado. Preme no noso Padlet, fai dobre clic en calquera espazo baleiro e sobe a túa fotografía. Non esquezas escribir o teu nome, o lugar e a data onde se sacou a foto e unha breve descrición. Tes ata o día 12 de febreiro. Sortearemos un agasallo típico de Entroido entre todas as fotografías participantes.\nDÍA DE ROSALÍA 2021- HOMENAXE DE CONCHA ROUSIA\nMoitas grazas, Concha !\nGañadoras do concurso de receitas de Nadal\nMoitos parabéns a Pili Araujo e Inés Agra, que veñen de gañar o primeiro premio e o accésit, respectivamente, do concurso de receitas de Nadal, coas tradicionais "rosquillas dos doceiros" de Pili e as divertidas "reno cake pops" de Inés. Isto é o que nos contaba Pili sobre a súa receita: A nós chámannos así na aldea porque o meu bisavó era "o doceiro". El ía polas aldeas nas festas e levaba os doces (roscas, rosquillas e caramelos). Esta receita é importante porque era secreta, nunca a compartiu con ninguén. A miña avoa cando se xuntaba co irmán e as comían, sempre lembraban o parecido. Dicían que as do pai eran moito mellores. Eu penso que o segredo é a calidade dos produtos, a pouca temperatura e facelas con paciencia. Queres aprender a facer as rosquillas? Segue os pasos: Por outra banda, isto é o que nos explicou Inés sobre a súa receita: Esta receita é moi importante para min porque é un pequeno símbolo de reunión de tódolos meus primos e os me


Xuño | 2013 | O blogue de Ciencias para o Mundo Contemporáneo\nEn física, a enerxía , que significa “traballo”) é todo aquilo que pode transformarse en calor, traballo mecánico (movemento) ou radiación electromagnética como a luz mediante procesos físicos. Isto pode ocorrer de xeito natural e espontáneo ou grazas a unha máquina ou tamén a un organismo vivo (por exemplo os músculos) etc. En rigor é un concepto fundamental, aceptado pola física sen definición.\nÉ a enerxía que un obxecto posúe debido á súa posición. Un martelo levantado, unha moa enroscada e un arco esticado dun atirador, todos posúen enerxía potencial. Esta enerxía está pronta a modificarse noutras formas de enerxía e, consecuentemente, a producir traballo: cando o martelo caer, pregará un prego; a moa, cando solta, fará andar os ponteiros dun reloxo; o arco disparará unha seta. Así que ocorrer algún movemento, a enerxía potencial da fonte diminúe, en canto se modifica en enerxía do movemento (enerxía cinética). Levantar o martelo, enrolar a mola e esticar o arco fai, pola súa vez, uso da enerxía cinética e produce un gaño de enerxía potencial. Xeneralizando, canto máis alto e máis pesado un obxecto está, máis enerxía potencial terá.\nUnha vella locomotora a vapor transforma enerxía química en enerxía cinética. A queima de madeira oucarbón na cardeira é unha reacción química que produce calor, obtendo vapor que dá enerxía á locomotiva.\nÉ posuída por calquera cousa en movemento; canto máis axiña un obxecto se move, maior a súa enerxía cinética. Alén diso, canto máis pesado é un obxecto, maior é a súa enerxía cinética (apenas cando está en movemento). As máquinas mecánicas báteestacas ou calquera outras máquinas motorizadas – producen enerxía cinética, e esta especie de enerxía é moitas veces chamada de enerxía mecánica – Fórmula: Ec=1/2mV² .\nÉ a enerxía que está almacenada nun átomo ou nunha molécula; reorganizando os átomos, ocorren reaccions químicas e a enerxía pode ser producida ou aproveitada. As reaccións químicas xeralmente producen tamén calor; un lume a arder é un exemplo. A enerxía química tamén pode transformarse en electricidade nunha batería e en enerxía cinética nos músculos, por exemplo.\nÉ a enerxía producida pola mutación de átomos dentro dunha substancia; aparece sobre todo como calor, quer baixo control nun reactor nuclear quer nunha explosión dunha arma nuclear. O Sol produce o seu calor e a súa luz por Reaccion nuclear. Curiosamente, toda a vida na Terra depende desta enerxía e, non en tanto, perante a existencia das armas nucleares, está tamén ameazada por esta forma de enerxía.\nCalquera cousa que estea a traballar -por exemplo, a mover outro obxecto, a quece-lo ou a facelo atravesarse por unha corrente eléctrica – está a gastar enerxía (na verdade ocorre unha “transferencia”, pois ningunha enerxía é perdida, e si transformada ou transferida a outro corpo). Polo tanto, calquera cousa que estea pronta a traballar posúe enerxía. En canto o traballo se realiza, ocorre unha transferencia de enerxía, parecendo que o suxeito está a perder enerxía. Na verdade, a enerxía está a ser transferida para outro obxecto, sobre o cal o traballo se realiza.\nAsí pois, o concepto de enerxía é un dos conceptos esenciais da física. Nacido no século XIX, pódese atopar en todas as disciplinas da Física, así como noutras disciplinas, particularmente na química.\nIgnacio Vivero Carballo\nUn buraco negro, furado negro ou burato negro é un obxecto celeste cunha densidade tal que a curvatura do espazo adxacente está pregada sobre si, polo que están illados do universo exterior e nin sequera a luz (ao viaxar en liña recta, en realidade unha xeodésica, e estar o espazo curvo sobre si) pode fuxir. De aí o nome, xa que non só non emiten luz senón que absorben todo tipo de radiación ou materia que se achegue demasiado.\nUn burato negro está limitado por un horizonte de sucesos do que nada pode fuxir, nin sequera a luz, coa excepción da radiacion de Hawking, de aí que sexan “negros”. A materia atrapada no campo gravitatorio dun burato negro usualmente forma un disco de acreción arredor do horizonte de sucesos, e a materia que disipa o seu momento angular no disco vai caendo no furado.\nA ergosfera é unha superficie elipsoide que rodea ó horizonte de sucesos, da que, en teoría, aínda se pode fuxir. Nela a materia encóntrase xirando ó redor a altísimas velocidades pretas ás da luz. O horizonte de eventos é a superficie que marca o límite dende o que xa non se pode fuxir. A singularidade é un punto ou zona de densidade e gravidade infinitas que se alcanza cun volume nulo e un raio cero. Estes infinitos e ceros o que realmente din é que a relatividade xeral non é axeitada para describilo, e probablemente precisa dunha teoría cuantica da gravidade.\nUn burato negro pode ser caracterizado ao completo con tres cantidades: masa, carga eléctrica e momento angular. Un furado negro sen carga e sen momento angular é un furado negro de Schwardschild, namentres que un furado negro rotatorio (con momento angular maior que 0) denomínase furado negro de Kerr e só estes últimos son os que dispoñen de ergosfera. As solucións das ecuacións en ámbolos casos predín a existencia de n, que, en teoríaburatos de verme poden ser portas no espazo-tempo que poderían comunicar dous puntos afastados do Universo ou do tempo, aínda que o seu propio ‘inventor’, Stephen Hawking, renegou recentemente desta idea.\nCrese que no centro da maioría das galaxias (entre elas a Vía Láctea) hai buratos negros supermasivos, aínda que moitos deles están actualmente inactivos.\nSegundo Stephen Hawking, a pesar da imposibilidade física de fuxida dun furado negro, estes terminarán evaporándose pola chamada Radiación de Hawking.\nPénsase que o feito de que a luz caia dentro destes obxetos é debido á súa enorme densidade, aínda que o feito é que os fotóns (Partículas mensaxeiras da radiación electromagnética) non teñen masa en repouso, senón só enerxía en movemento, véndose afectados pola gravidade a efectos desta.\nFinalmente, outra clase é de buratos negros de masa solar. Un destes fórmase cando unha estrela de masa 2.5 maior ca do Sol esgota a enerxía necesaria para manter as reacións nucleares que evitaban que a estrela se derrubara sobre si mesma, convértese en supernova e estoupa. O seu núcleo concéntrase nun volume moi pequeno que cada vez vaise reducindo máis, polo que a masa nese punto é capaz de orixinar unha rasgadura no tecido espazo-tempo\nAndromedae (Alpheratz ou Sirah), de magnitude 2.07, estrela binaria branco-azulada. É a representante máis brillante das estrelas de mercurio-manganeso.\nAndromedae (Mirach), tamén de magnitude 2.07, xigante vermella a 200 anos luz e variable semiregular .\nAndromedae (Alamak ou Almach), de magnitude 2,10 cun pequeno telescopio pode verse coma nun sistema dobre (γ¹ e γ²): a súa vez γ² é unsistema estelar triplo.\nAndromedae, cunha magnitude 4,34 é unha xigante amarela cunha órbita moi excéntrica ó redor do centro da galaxia.\nAndromedae, unha das máis brillantes variables RS Canum Venaticorum, cunha variación no seu brillo de 0,28 magnitudes cun período de 54,2 días.\nAndromedae, estrela binaria de magnitude 4,53 onde as súas compoñentes están moi preto entre si.\nAndromedae, sistema estelar cuádruplo de magnitude 3,62.\nAndromedae, estrela binaria cunha compoñente azul e a outra branca separadas entre si uns 36 segundos de arco.\nAndromedae, anana amarela máis quente có Sol con tres planetas extrasolares.\nAndromedae, sistema binario formado por dúas estrelas branco-azuladas.\nS Andredae, supernova que tivo lugar en 1885 nagalaxia de Andrómeda, a primeira supernova observada fora da Via Lactea.\nZ Andromedae,estrla variable cataclísmica que cada 10 ou 20 anos aumenta o seu brillo unhas 3 magnitudes. É o prototipo das estrelas simbióticas.\nGY Andromedae (HR 465),estrela variable cun espectro de emisión peculiar.\nGroombige 34, estrela binaria formada por dúas ananas vermellas a 11,62 anos luz da Terra


O encoro das Portas está ao 18% da súa capacidade e os veciños sinalan as eléctricas | Noticias de Galicia | CRTVG\nPublicado o 16/08/2021 14:31\nO encoro das Portas,en Vilariño de Conso, está hoxe ao 18% da súa capacidade, cando o anos pasado nestas mesmas datas estaba a un 71%. Os veciños din que nunha o viron tan baixo, nin sequera no ano da seca, en 2017, e aseguran que sospeitan que están baleirando a auga para a produción hidroeléctrica.\nCon sorpresa os veciños do Bolaño foron vendo como malia as chuvias a auga ía desaparecendo nós últimos meses, ata quedar nun 18 por cento da súa capacidade. Unha imaxe insólita do maior encoro da provincia de Ourense, As Portas, en Vilariño de Conso. Nestas mesmas es datas o ano pasado estaba nun 71% da súa capacidade total.\nTras o baleirado en encoros de Zamora e Cáceres, a veciñanza considera inaceptable o proceder das electrificas. Piden solucións para evitar a perda do caudal dos encoros mentres non para de subir a luz.\nA empresa concesionaria da xestión do encoro, Iberdrola, a estas horas non deu resposta sobre o motivo desta drástica baixada do nivel da auga encorada en Vilariño de Conso.\nSociedade Galicia actualidade Vilariño de Conso\nEstabilizado o incendio forestal de Vilar de Barrio tras queimar 20 hectáreas


Un investigador da UVigo dirixirá un estudo sobre a produción de metástase no cancro | Noticias de Galicia | CRTVG\nPublicado o 21/07/2020 18:58\nO director do Laboratorio de Filoxenómica da Universidade de Vigo (UVigo), David Pousada, será o responsable dun proxecto que busca entender como se produce o proceso de metástase no cancro.\nO traballo desenvolverase durante catro anos en colaboración co grupo de Oncoloxía Médica Traslacional (Oncomet) do Instituto de Investigación Sanitaria de Santiago de Compostela e conta cun orzamento de 363.000 euros, segundo trasladou a universidade.\nPrecisamente, este foi un dos 33 proxectos de investigación para os que a UVigo conseguiu un financiamento que ascende a 3,7 millóns de euros no marco da convocatoria de i+D+i da Axencia Estatal de Investigación.\nA iniciativa que dirixirá David Pousada foi a que obtivo un maior orzamento das da UVigo e levará a cabo en colaboración o doutor Roberto Piñeiro do Oncomet.\nPousada detallou que o obxectivo deste proxecto, no que traballarán cinco profesionais, pasa por "entender que papel xogan as células tumorais circulantes". Mediante técnicas de xenómica e evolución e un modelo animal, explicou que se aspirará a "coñecer os seus principais roteiros de emigración".\nAsí, o investigador avanzou que se estudará se nos grupos de células que viaxan xuntas se atopan distintos tipos con diferentes funcións e se estas "colaboran entre si para ser máis efectivas á hora de colonizar un novo órgano".\nPara iso, inxectarase unha liña celular tumoral de cancro de mama a ratos que se marcará cunha fluorescencia verde para poder ver como se dispersa.\nDeste xeito, permitirase que creza o tumor no rato, tras o que se sacrificará para estudar a configuración xenómica destas células.


A Vindeira semana sairán ao merecado as primeiras pezas amparadas pola IXP Pan Galego\nel marzo 02, 2022 Publicado por hggtonloine\nA Xunta anuncia que o vindeiro mércores 9 de marzo comezarán a venderse as primeiras pezas baixo a indicación xeográfica protexida (IXP) Pan Galego nun total de 44 establecementos de 14 panadarías, repartidos por toda a comunidade. O acto central desta saída oficial ao mercado terá lugar ese mesmo día no muíño de Cuíña de Lalín, un dos inscritos nos rexistros da IXP, e poderá seguirse tamén por streaming a través da canle de Youtube da Axencia Galega da Calidade Alimentaria.\nNesa liña, cabe sinalar que as 14 panaderías inscritas que poderán comercializar o produto nun total de 44 puntos de venda dende o próximo 9 de marzo superaron todos os controis previos, garantía do cumprimento dos requisitos establecidos no prego de condicións para a elaboración de Pan Galego. Así, distribuirán o produto envasado e identificado cunha etiqueta numerada na que figurará o logotipo da indicación xeográfica protexida, asegurando a súa trazabilidade en todo momento.\nEn concreto, as panadarías autorizadas están emprazadas nas localidades coruñesas de Carral, Oleiros, Curtis, Cerceda,Mesía e Coristanco, así como na cidade de Lugo e no concello lucense de Palas de Rei. Na provincia de Pontevedra, localízanse en Vigo e nos municipios de Vilanova de Arousa e A Estrada, mentres en Ourense se atopan en Allariz e en San Cristovo de Cea.


KarmelRoss Pago y Envio\nAtención ao [email protected] B2C\nNormas tarxeta de agasallo\nGuía de iconas B2C\nPagamento e envío B2C\nRetirada e reclamación B2C\nInformación xurídica B2C\nCondicións de venda B2C\nAcceso a Web Prof. B2B\nAcceso a web eTiendas B2B2C\nAtención ao cliente B2B\nFormulario de solicitude B2B\ne-Tendas KR B2B2C\nCatálogo dixital B2B2C\nAtención ao cliente @ B2C\nGuía de iconas\nRegras tarxetas de agasallo\nRetirada e reclamación\nCOMO PODO PAGAR? .- Para as túas compras en KarmelRoss, pode pagar mediante transferencia bancaria (prepago na nosa conta bancaria) ou, (en breve) PayPal e pasarela bancaria.\nCANDO TEÑO QUE PAGAR? .- Cando realizas un pedido desde KarmelRoss.com e presionas o botón de pago, xérase unha proforma de factura pero non realiza ningún pago, debes esperar ao correo electrónico enviado por C @ C-KarmelRoss, que confirma a dispoñibilidade dos produtos. e o seu horario de recepción e coordenadas de pago. O noso equipo non iniciará a xestión de procesos ata que o pago correspondente non se reflicta na nosa conta bancaria. Ben, canto antes o fagas, máis rápido enviaremos o paquete. Básicamente, tes 3 días para pagar as túas compras. Se non o fai durante o tempo mencionado, teremos que cancelar o seu pedido. E realmente non queremos facelo.\nA que número de conta debo transferir cartos? .- No correo electrónico de dispoñibilidade dos produtos que recibirás do noso C @ C-KarmelRoss, atoparás información detallada sobre a nosa conta bancaria.\nVivo no estranxeiro ¿PODE PEDIR NA TÚA TENDA? .- Si. (Envío internacional).\nCANTO CARGO SERÍA E CANDO O RECOLLERÁ? .- Todos os gastos e detalles como horarios, etc., serán reflectidos no correo electrónico de confirmación e dependerán do país de destino. Non obstante, o tempo exacto depende do método de envío escollido.\nPrazo de entrega total = (Prazo de procesamento) + (Prazo de envío).\n.- Tempo de procesamento: antes de enviar o seu pedido, normalmente necesitamos de 5 a 10 días hábiles para preparar os seus produtos, realizar probas de control estricto de calidade e embalar con coidado os elementos. Polo tanto, o tempo de procesamento é independente do tempo de envío.\n.- Prazo de envío: España (Península e Baleares) normalmente levará entre 2 e 7 días hábiles. Outros países (algúns lugares tardarán entre 15 días e 2 meses debido a longa distancia).\nPara España .- KarmelRoss, normalmente usamos o correo postal como o seu método de envío estándar de 48/72 horas. Entrega a domicilio ou recolle na oficina da súa comodidade.\nOutros países .- Tamén usamos o correo postal en modo estándar normalmente, pero o tempo de transporte dependerá do país de destino.\nKarmelRoss, ¿TENES TENDA TRADICIONAL?\n.- Non, non temos tendas tradicionais. Pero os nosos produtos véndense en tendas de venda polo miúdo, se o desexas é facer a compra nunha tenda, CONTACTO e enviaremos os que se atopan máis preto do seu código postal ou enderezo.\nKarmelRoss, ¿ORDENAS SEMANAIS?\n.- Non. Ese é o momento no que nos relaxamos e nos divertimos. Grazas a iso poderemos ter moita enerxía durante a semana.\nÁ súa disposición para calquera dúbida ou suxestión\nTes algunha dúbida sobre os nosos produtos ou tenda en liña?\nNon dubide en enviarnos un correo electrónico.\nTodos os datos transfírense baixo o protocolo de cifrado de 4096 bits "https".\n(Non son visibles para outros usuarios na Rede).\n© 2019 KarmelRoss.com - KarmelRoss.eu © RPA © Group C. *.*, CB © Todos os dereitos reservados


Polo centro de saúde que Navia necesita, con máis médicos, pediatras e profesionais | Noticias de Vigo\nPolo centro de saúde que Navia necesita, con máis médicos, pediatras e profesionais\nO mércores 11 de xaneiro ás 19 horas dende a rúa Teixugueiras nº 18-20 ata o centro de saúde de Navia\nPublicado por Rubens Rocha o día 30/12/2016 na sección de Sanidad,Vigo\nConvocan unha manifestación para o mércores 11 de xaneiro ás 19 horas que partira dende a rúa Teixugueiras nº 18-20 ata o centro de saúde de Navia. Como e ben sabido falta de persoal na Atención Primaria da Área sanitaria de Vigo é ben coñecida por todas e todos pois a sufrimos cando pedimos cita para acudir a unha consulta de medicina de familia, de enfermaría ou necesitamos fisioterapia. Esta situación agrávase aínda máis cando necesitamos acudir ás consultas de pediatría. As causas desta situación son os recortes de prazas, o incumprimento da promesa electoral de construír novos centros de saúde en Vigo e a mala planificación nas necesidades dos profesionais, no caso da pediatría, xunto cunha política de contratación so centrada no aforro económico.\n Utilizar tódolos recursos dispoñibles na actualidade no Centro de Saúde de Navia, para o que é preciso dotalo de máis persoal de medicina de familia, pediatría, de enfermería, matronas, fisioterapeutas, auxiliares, persoal de servizos xerais, etc. Este Centro ten unha importante lista de espera para cambiar de médico de familia e polas características da súa poboación precisa reforzar de xeito importante a Pediatría.\n Crear un Centro de Atención Primaria no Anexo II do H. Xeral que permita, ademais do traslado xa feito da rúa Bolivia, redistribuír tarxetas sanitarias dos Servizos de Atención Primaria da Dobrada e rúa Cuba e adscribir as do barrio de San Roque na contorna do Hospital Xeral.\n Dedicar os Centros de Especialidades, tralo seu peche, á Atención Primaria para mellorar o espazo dispoñible no CS da Dobrada e para desconxestionar López Mora (que está en malas condicións) e Coia.\nOs convocantes son a A.VV Novo Vigo, Xunta de Persoal da Área Sanitaria de Vigo e SOS Sanidade Pública\nA.VV Novo Vigo, sos sanidade publica, Xunta de Persoal da Área Sanitaria de Vigo\nCCOO apoia a manifestación do 11 de xaneiro "polo…\nA actividade asistencial do centro de saúde de…\nVeciños/as e profesionais demandan na rúa máis…\nGalicia reclámalle ao Ministerio de Sanidade que…


Marshmello e o seu concerto para 10 millóns de xogadores – Revista Morcego\nAs regras do entretemento mudaron con Fortnite. Un xogo de récords. O título que converteu a Epic Games nunha das compañías de videoxogos con máis beneficios do planeta. Aínda de moda, sen final aparente para o seu éxito, este battle royale segue achegando titulares sorprendentes. O último non é outro que o dar cabida a un pequeno concerto do DJ Marshmello e que este acabe sendo visto por dez millóns de xogadores. Outra cifra absurda para a lista de números que rodean e definen Fortnite.\nDurante dez minutos, todas as partidas do título de Epic sufriron un parón para poder asistir ao evento musical no Parque Pracenteiro. Durante ese lapso de tempo (que comezou ás 20 horas, este pasado sábado, hora peninsular) desactiváronse as armas e todos os xogadores puideron resucitar e asistir ao concerto para bailar, saltar ou facer o que desexasen. En total, 10 millóns de usuarios escoitaron e viron ao DJ enmascarado dentro do propio Fortnite. O número de persoas, a maiores, que puideron seguilo a través de streaming é descoñecido. Na súa canle de YouTube oficial, o vídeo xa superou as cinco millóns de reproducións.\nSobra dicir que as redes sociais tamén se envorcaron coa súa cobertura. Tanto en Twitter como en Instagram sucedéronse os clips e os vídeos relacionados con Fortnite e Marshmello dende o inicio do concerto. O battle royale de Epic voltou demostrar que pode paralizar durante dez minutos medio planeta se así llo propón.\nMarshmello, durante unha actuación en directo.\nNace Fire Ember Games, novo estudio con sede en Madrid